CELEX: 32014R0849
Language: ro
Date: 2014-08-04 00:00:00
Title: Regulamentul de punere în aplicare (UE) nr. 849/2014 al Comisiei din 4 august 2014 privind autorizarea preparatelor de Pediococcus acidilactici NCIMB 30005, Lactobacillus paracasei NCIMB 30151 și Lactobacillus plantarum DSMZ 16627ca aditivi furajeri pentru hrana tuturor speciilor de animale  Text cu relevanță pentru SEE

5.8.2014   
            
            
               RO
            
            
               Jurnalul Oficial al Uniunii Europene
            
            
               L 232/16
            
         REGULAMENTUL DE PUNERE ÎN APLICARE (UE) NR. 849/2014 AL COMISIEI
   din 4 august 2014
   privind autorizarea preparatelor de Pediococcus acidilactici NCIMB 30005, Lactobacillus paracasei NCIMB 30151 și Lactobacillus plantarum DSMZ 16627ca aditivi furajeri pentru hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede necesitatea autorizării aditivilor pentru hrana animalelor, precum și motivele și procedurile de acordare a unei astfel de autorizații. Articolul 10 alineatul (7) din Regulamentul (CE) nr. 1831/2003, coroborat cu articolul 10 alineatele (1)-(4), stabilește dispozițiile specifice pentru evaluarea produselor utilizate în Uniune ca aditivi pentru însilozare.
            
         
               (2)
            
            
               În conformitate cu articolul 10 alineatul (1) litera (b) din Regulamentul (CE) nr. 1831/2003, preparatele de Pediococcus acidilactici NCIMB 30005, Lactobacillus paracasei NCIMB 30151 și Lactobacillus plantarum DSMZ 16627au fost înregistrate în Registrul aditivilor pentru hrana animalelor ca produse existente aparținând grupei funcționale „aditivi pentru însilozare”, destinate tuturor speciilor de animale.
            
         
               (3)
            
            
               În conformitate cu articolul 10 alineatul (2) din Regulamentul (CE) nr. 1831/2003, coroborat cu articolul 7, s-au depus cereri de autorizare a preparatelor respective ca aditivi furajeri pentru hrana tuturor speciilor de animale, solicitându-se ca aditivii în cauză să fie clasificați în categoria „aditivi tehnologici” și în grupa funcțională „aditivi pentru însilozare”. Cererile respective au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (4)
            
            
               Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 6 martie 2014 (2) că, în condițiile de utilizare propuse, preparatele respective nu au efecte nocive asupra sănătății animale și umane ori asupra mediului.Autoritatea a concluzionat, de asemenea, că preparatele de Pediococcus acidilactici NCIMB 30005, Lactobacillus paracasei NCIMB 30151 și Lactobacillus plantarum DSMZ 16627 au potențialul de a îmbunătăți producția de furaje însilozate prin creșterea concentrației de acid lactic și de a reduce pierderile de substanță uscată. Autoritatea nu consideră că sunt necesare cerințe specifice pentru monitorizarea ulterioară introducerii pe piață. A verificat, de asemenea, raportul privind metodele de analiză a aditivilor furajeri în hrana pentru animale, prezentat de laboratorul de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatelor de Pediococcus acidilactici NCIMB 30005, Lactobacillus paracasei NCIMB 30151 și Lactobacillus plantarum DSMZ 16627 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestor preparate ar trebui să fie autorizată, conform dispozițiilor din anexa la prezentul regulament.
            
         
               (6)
            
            
               Deoarece niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Autorizare
   Preparatele menționate în anexă, aparținând categoriei „aditivi tehnologici” și grupei funcționale „aditivi pentru însilozare”, sunt autorizate ca aditivi pentru hrana animalelor, în condițiile stabilite în anexa respectivă.
   Articolul 2
   Măsuri tranzitorii
   Preparatele specificate în anexă și hrana pentru animale care le conține, produse și etichetate înainte de 25 februarie 2015, în conformitate cu normele aplicabile înainte de 25 august 2014, pot continua să fie introduse pe piață și utilizate până la epuizarea stocurilor existente.
   Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 august 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  EFSA Journal 2014; 12(3):3613; EFSA Journal 2014; 12(3):3611; EFSA Journal 2014; 12(3):3612.
   
      ANEXĂ
      
                  Numărul de identificare al aditivului
               
               
                  Numele titularului autorizației
               
               
                  Aditiv
               
               
                  Compoziția, formula chimică, descrierea, metoda de analiză
               
               
                  Specia sau categoria de animale
               
               
                  Vârsta maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  CFU/kg de materie nouă
               
            
                  
                     Categoria aditivilor tehnologici. Grupa funcțională: aditivi pentru însilozare
                  
               
            
                  1k21013
               
               
                  —
               
               
                  
                     Pediococcus acidilactici
                  
                  NCIMB 30005
               
               
                  
                     Compoziția aditivului
                  
                  Preparat de Pediococcus acidilactici NCIMB 30005 cu un conținut minim de 1 × 107 CFU/g de aditiv.
                  
                     Caracterizarea substanței active
                  
                  Celule viabile de Pediococcus acidilactici NCIMB 30005.
                  
                     Metoda de analiză
                      (1)
                  
                  Numărare în aditivul furajer: metoda prin etalare pe placă Petri utilizând agar MRS (EN 15786).
                  Identificare: electroforeză în gel în câmp pulsatil (PFGE).
               
               
                  Toate speciile de animale
               
               
                  —
               
               
                  —
               
               
                  —
               
               
                  
                              1.
                           
                           
                              În instrucțiunile de utilizare a aditivului și a preamestecului, se precizează condițiile de depozitare.
                           
                        
                              2.
                           
                           
                              Conținutul minim recomandat de aditiv, atunci când este folosit fără a fi combinat cu alte microorganisme ca aditivi pentru însilozare: 5 × 107 CFU/kg de materie nouă.
                           
                        
                              3.
                           
                           
                              Pentru siguranță: se recomandă ca în timpul manipulării să se utilizeze dispozitive de protecție respiratorie și a ochilor, precum și mănuși.
                           
                        
               
                  25 august 2024
               
            
                  1k20748
               
               
                  —
               
               
                  
                     Lactobacillus paracasei
                  
                  NCIMB 30151
               
               
                  
                     Compoziția aditivului
                  
                  Preparat de Lactobacillus paracasei NCIMB 30151 cu un conținut minim de 1 × 107 CFU/g de aditiv.
                  
                     Caracterizarea substanței active
                  
                  Celule viabile de Lactobacillus paracasei NCIMB 30151.
                  
                     Metoda de analiză
                      (1)
                  
                  Numărare în aditivul furajer: metoda prin etalare pe placă Petri utilizând agar MRS (EN 15787).
                  Identificare: electroforeză în gel în câmp pulsatil (PFGE).
               
               
                  Toate speciile de animale
               
               
                   
               
               
                   
               
               
                   
               
               
                  
                              1.
                           
                           
                              În instrucțiunile de utilizare a aditivului și a preamestecului, se precizează condițiile de depozitare.
                           
                        
                              2.
                           
                           
                              Conținutul minim recomandat de aditiv, atunci când este folosit fără a fi combinat cu alte microorganisme ca aditivi pentru însilozare: 5 × 107 CFU/kg de materie nouă.
                           
                        
                              3.
                           
                           
                              Pentru siguranță: se recomandă ca în timpul manipulării să se utilizeze dispozitive de protecție respiratorie și a ochilor, precum și mănuși.
                           
                        
               
                   
               
            
                  1k20749
               
               
                  —
               
               
                  
                     Lactobacillus plantarum
                  
                  DSMZ 16627
               
               
                  
                     Compoziția aditivului
                  
                  Preparat de Lactobacillus plantarum DSMZ 16627 cu un conținut minim de 1 × 107 CFU/g de aditiv.
                  
                     Caracterizarea substanței active
                  
                  Celule viabile de Lactobacillus plantarum DSMZ 16627
                  
                     Metoda de analiză
                      (1)
                  
                  Numărare în aditivul furajer: metoda prin etalare pe placă Petri utilizând agar MRS (EN 15787).
                  Identificare: electroforeză în gel în câmp pulsatil (PFGE).
               
               
                  Toate speciile de animale
               
               
                  —
               
               
                  —
               
               
                  —
               
               
                  
                              1.
                           
                           
                              În instrucțiunile de utilizare a aditivului și a preamestecului, se precizează condițiile de depozitare.
                           
                        
                              2.
                           
                           
                              Conținutul minim recomandat de aditiv, atunci când este folosit fără a fi combinat cu alte microorganisme ca aditivi pentru însilozare: 5 × 107 CFU/kg de materie nouă.
                           
                        
                              3.
                           
                           
                              Pentru siguranță: se recomandă ca în timpul manipulării să se utilizeze dispozitive de protecție respiratorie și a ochilor, precum și mănuși.
                           
                        
               
                  25 august 2024
               
            
         (1)  Detaliile privind metodele de analiză sunt disponibile la următoarea adresă a laboratorului de referință: www.irmm.jrc.be/eurl-feed-additives